**Ումարու Սիսոկու Էմբալո** (պորտ.՝ Umaro Sissoco Embaló, սեպտեմբերի 23, 1972(1972-09-23), Բիսաու, Պորտուգալական Գվինեա), Գվինեա Բիսաուի պետական և քաղաքական գործիչ։ Քաղաքագետ և ռազմական սպա, որը վարչապետի պաշտոնը զբաղեցրել է 2016 թվականի նոյեմբերի 18-ից մինչև 2018 թվականի հունվարի 16-ը։

Կենսագրություն
--------------

Ծնվել է 1972 թվականի սեպտեմբերի 23-ին պորտուգալական Գվինեա Բիսաու քաղաքում։ Լիսաբոնի տեխնիկական համալսարանի սոցիալական և քաղաքական գիտությունների բարձրագույն ինստիտուտում ստացել է Միջազգային հարաբերությունների աստիճան և քաղաքական գիտությունների մագիստրոսի աստիճան, ինչպես նաև Մադրիդի Կոմպլուտենսե համալսարանում` Միջազգային հարաբերությունների դոկտորի աստիճան։ Ազատ տիրապետում է պորտուգալերենին և իսպաներենին, ինչպես նաև՝ անգլերենին, ֆրանսերենին, արաբերենին և սվահիլի լեզվին։

Զինվորական ծառայություն է անցել Գվինեա Բիսաուի բանակում, ուսանել է Իսպանիայի ազգային պաշտպանության կենտրոնում։ Այնուհետև Ազգային անվտանգության ոլորտում հետազոտություններ է անցկացրել Բրյուսելում, Թել Ավիվում, Յոհանեսբուրգում, Ճապոնիայում և Փարիզում։ Նրան շնորհվել է Գվինեա Բիսաուի զինված ուժերի բրիգադի գեներալի կոչում։ Ներկայումս մասնագիտանում է աֆրիկյան և մերձավորարևելյան հարցերում, ինչպես նաև պաշտպանության, միջազգային համագործակցության և զարգացման ոլորտներում։ Եղել է Աֆրիկայի հարցերով նախկին նախարար։ Կառավարության կաբինետը ձևավորվել է 2016 թվականի դեկտեմբերի 13-ին՝ 2016 թվականի նոյեմբերի 18-ին նախագահ Ժոզե Մարիու Վաշի՝ վարչապետի պաշտոնում նշանակվելուց հետո։

Վարչապետ դառնալուց հետո նա ընդհարվել է իր սեփական կուսակցության՝ Գվինեայի և Կաբո Վերդեի Աֆրիկյան անկախության կուսակցության բոյկոտի հետ, որը կենտրոնական կոմիտեի ուժերով անվստահություն է հայտնել նրան. 2016 թվականի նոյեմբերի 26-ին նրա դեմ քվեարկել է 112 մարդ և «կողմ»՝ 11։

Որպես կառավարության ղեկավար կարող էր ակնկալել միայն սոցիալական նորացման կուսակցության աջակցությունը, որը մեծությամբ երկրորդն է Գվինեա Բիսաուի Ազգային ժողովրդական ժողովում։ 2018 թվականի հունվարի 13-ին նրա մոտ կոնֆլիկտ է սկսվել երկրի նախագահ Ժոզե Մարիու Վաշայի հետ, ինչը հանգեցրել է Ումար Սիսոկո Էմբալոյի պաշտոնաթողությանը 2018 թվականի հունվարի 16-ին։

2019 թվականի նոյեմբերի 24-ին դուրս է եկել Գվինեա Բիսաուի նախագահական ընտրությունների երկրորդ փուլ՝ առաջին փուլում ստանալով ընտրողների ձայների 27,65 տոկոսը և զբաղեցնելով երկրորդ տեղը։ 2019 թվականի դեկտեմբերի 29-ին երկրորդ փուլում վստահ հաղթանակ է տարել երկրի նախկին վարչապետ Սիմոյնշ Դոմինգուշ Պերեյրային՝ ընտրողների ձայների 53,55 % արդյունքով։ Այս մասին հայտնի է դարձել արդեն 2020 թվականի հունվարի 2-ին։

Ծանոթագրություններ
------------------

1. ↑
2. ↑
3. ↑
4. ↑
5. ↑  (www.dw.com), Deutsche Welle. «Guinea-Bissau names new prime minister, fifth in nine months - Africa - DW - 19.11.2016». *DW.COM*.
6. 1 2  «Umaro Mokhtar Sissoco Embalo». Արխիվացված է օրիգինալից 2015 թ․ մարտի 13-ին. Վերցված է 2017 թ․ հունվարի 30-ին.
7. ↑  Foundation, Thomson Reuters. «Guinea Bissau prime minister names cabinet amid political crisis». Արխիվացված է օրիգինալից 2018 թ․ նոյեմբերի 14-ին. Վերցված է 2020 թ․ հունվարի 4-ին. `{{cite web}}`: `|first=` has generic name (օգնություն)
8. ↑  Reuters (2016 թ․ նոյեմբերի 28). «Guinea Bissau's dominant party to boycott new government». *Business Insider* (անգլերեն). Արխիվացված է օրիգինալից 2020 թ․ հունիսի 12-ին. Վերցված է 2020 թ․ հունվարի 4-ին. `{{cite web}}`: `|author=` has generic name (օգնություն)
9. ↑  Agência Lusa (2018 թ․ հունվարի 13). «Guiné-Bissau: Presidente analisa pedido de demissão do primeiro-ministro». Deutsche Welle.
10. ↑  Agência Lusa (2018 թ․ հունվարի 16). «Umaro Sissoco Embaló deixa Governo da Guiné-Bissau». Deutsche Welle.
11. ↑
12. ↑